Ռոբին Ուիլյամսը ծնվել է Չիկագոյում 1951 թվականի ամռանը և եղել է այն երեխաներից մեկը, ովքեր ծանր են տանում ծնողների զբաղվածությունը աշխատանքի պատճառով: Նրա հայրը՝ Ռոբերտ Ուիլյամսը, ղեկավար պաշտոն է զբաղեցրել ավտոմոբիլային Ford Motors ընկերությունում, իսկ մայրը՝ Լորի Ուիլյամսը, իր կյանքը կապել է մոդելային բիզնեսի հետ: Շնորհիվ ծնողների հաջող կարիերայի՝ Ռոբինի ընտանիքը միշտ ապրել է ապահով կյանքով: Շրջապատված լինելով այն ամենով, ինչ մասին կարող է երազել իր տարիքի երեխան, Ռոբինը իրեն ամեն դեպքում զգում էր շատ միայնակ: Այդ պատճառով Ռոբինը շատ է սիրել դպրոցը, որտեղ վայելել է համադասարանցիների սերը՝ շնորհիվ իր ուրախ բնույթի: Ընդունվելով քոլեջ՝ նա որպես մասնագիտություն ընտրել է քաղաքագիտությունը, բայց նրան չի հետաքրքրել դասավանդվող առարկաներից ոչ մեկը, բացի՝ դերասանական վարպետությունից: Շուտով նրան հեռացրել են քոլեջից: